

**Алакөл аудандық мәслихатының 2024 жылғы 3 сәуірдегі "Алакөл ауданында тұрғын үй көмегін көрсетудің мөлшері мен тәртібін айқындау туралы" № 27-1 шешіміне өзгеріс енгізу туралы**

Жетісу облысы Алакөл аудандық мәслихатының 2025 жылғы 8 сәуірдегі № 27-1 шешімі. Жетісу облысы Әділет департаментінде 2025 жылы 11 сәуірде № 297-19 болып тіркелді

      Алакөл аудандық мәслихаты ШЕШІМ ҚАБЫЛДАДЫ:

      1. Алакөл аудандық мәслихатының 2024 жылғы 3 сәуірдегі "Алакөл ауданында тұрғын үй көмегін көрсетудің мөлшері мен тәртібін айқындау туралы" № 27-1 шешіміне (Нормативтік құқықтық актілерді мемлекеттік тіркеу тізілімінде № 195308 болып тіркелген) келесі өзгеріс енгізілсін:

      көрсетілген шешіммен бекітілген Алакөл ауданында тұрғын үй көмегін көрсетудің мөлшері мен тәртібінде:

      8-тармақ мынадай редакцияда жазылсын:

      "8. Құжаттарды қарау және тұрғын үй көмегін көрсету туралы шешім қабылдау немесе көрсетуден бас тарту туралы дәлелді жауап беру мерзімі Мемлекеттік корпорациядан немесе "электрондық үкімет" веб-порталынан құжаттардың толық топтамасын алған күннен бастап 6 (алты) жұмыс күнін құрайды."

      2. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Алакөл аудандық мәслихат төрағасы* | *Д. Каримов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК